|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Republica Serbia  Provincia Autonomă Voivodina  Secretariatul Provincial pentru Educaţie, Reglementări,  Administraţie şi Minorităţile Naţionale - Comunităţile Naţionale  Bulevar Mihajla Pupina 16, 21000 Novi Sad  T: +381 21 487 4502;  [ounz@vojvodinа.gov.rs](mailto:ounz@vojvodinа.gov.rs) | |
|  | NUMĂRUL: 128-451-2153/2023-01 | | DATA: 22.03.2023 |

În baza articolelor 2 și 5 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 şi 10/17), articolului 3 Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea programelor şi proiectelor din domeniul educaţiei şi instrucţiei elementare şi medii din Provincia Autonomă Voivodina („Buletinul oficial al PAV”, nr. 7/23 ), raportat la Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, numărul: 54/22), secretarul provincial pentru educaţie, reglementări, administraţie şi minorităţile naţionale - comunităţile naţionale publică

**CONCURS**

**PENTRU FINANȚAREA ȘI COFINANȚAREA PROGRAMELOR ŞI PROIECTELOR PENTRU RIDICAREA CALITĂŢII EDUCAŢIEI ELEMENTARE ŞI MEDII - PROMOVAREA ŞI ÎMBUNĂTĂŢIREA SIGURANŢEI ELEVILOR ÎN ŞCOLILE ELEMENTARE ŞI MEDII DE PE TERITORIUL P.A. VOIVODINA PENTRU ANUL 2023**

Secretariatul Provincial pentru Educație, Reglementări, Administrație și Minoritățile Naționale - Comunitățile Naționale (în continuare: Secretariatul) în conformitate cu Planul financiar pentru anul 2023, pentru îmbunătăţirea calităţii educaţiei elementare şi medii - finanţarea şi cofinanţarea programelor şi proiectelor prin care se promovează şi îmbunătăţeşte siguranţa elevilor în şcolile elementare şi medii de pe teritoriul P.A. Voivodina în anul 2023, destinează cuantumul de **5.000.000,00 dinari**, **dintre care 3.500.000,00 dinari pentru şcolile elementare şi 1.500.000,00 dinari pentru şcolile medii.**

Drept de participare la Concurs au şcolile elementare şi medii din teritoriul P.A. Voivodina al căror fondator este Republica Serbia, Provincia Autonomă sau unitatea autoguvernării locale.

**DESTINAȚIA MIJLOACELOR**

Mijloacele menționate sunt destinate pentru ridicarea calităţii procesului educativ-instructiv al educaţiei şi instrucţiei elementare şi medii - finanţarea şi cofinanţarea programelor şi proiectelor prin care se promovează şi îmbunătăţeşte siguranţa elevilor în şcolile elementare şi medii de pe teritoriul P.A. Voivodina în anul 2023, respectiv pentru:

1. proiecte/programe care influențează asupra creşterii cunoștințelor și abilităților la copii și tineri cu privire la protecția împotriva abuzului de substanțe psihoactive, protecția împotriva violenței, abuzului și neglijenței și a altor forme de comportament riscant, ateliere practice școlare și rețele externe de protecție (elevi , profesori, părinți și membri ai rețelei externe de siguranță);
2. proiecte/programe care contribuie la creșterea cunoștințelor și abilităților profesorilor și părinților în domeniul protecției copiilor împotriva abuzului de substanțe psihoactive, protecției împotriva violenței, abuzului și neglijenței și a altor forme de comportament riscant, inclusiv proiecte de schimb de exemple de bune practici în domeniul îmbunătățirii siguranței elevilor (părinți, profesori și reţeau externă de siguranță);
3. proiecte/programe care contribuie la dezvoltarea și respectarea egalității rasiale, naționale, culturale, lingvistice, confesionale, de gen, de sex și de vârstă, a toleranţei şi aprecierii diversităţii.

**CRITERIILE PENTRU ACORDAREA MIJLOACELOR**

Cu prilejul stabilirii nivelului de mijloace pentru repartizare, în conformitate cu Regulamentul, se aplică următoarele criterii:

1. gradul de implicare a rețelei externe de protecție în activitățile de program;
2. conformarea programului cu instrucțiunile Ministerului Educației și cu strategiiler aferente din domeniul siguranței elevilor;
3. gradul de includere a grupului ţintă (elevilor şi părinţilor), căruia îi este destinat programul/proiectul;
4. experienţa de până în prezent la realizarea programelor/proiectelor care contribuie la îmbunătăţirea activităţii instructiv-educative;
5. gradul de dezvoltare a unității autoguvernării locale în teritoriul căreia se află instituția;
6. existenţa altor surse de finanţare a activităţilor de program, respectiv a proiectelor,
7. realizarea cu succes a mijloacelor acordate din bugetul P.A. Voivodina în anii precedenţi şi remiterea raportului şi dovezilor privind cheltuirea mijloacelor bugetare în mod legal şi conform destinaţiei;
8. posibilitatea realizării preponderent a activităților de program și a proiectelor în anul bugetar curent.

**MODUL DE APLICARE**

Cererea se prezintă în forma scrisă, pe formularul unic care se publică pe pagina de internet a Secretariatului. **O persoană juridică poate să prezinte cel mult două cereri.** Anexată cererii la concurs, se prezintă următoarea documentaţie:

1. fotocopia adeverinței privind codul de identificare fiscală,
2. declarație scrisă, respectiv dovadă privind realizarea cu succes a mijloacelor acordate din bugetul P.A. Voivodina în anii precedenţi,
3. declaraţie scrisă, respectiv dovadă privind existenţa altor surse de finanţare a activităţilor de program, respectiv a proiectelor;
4. declarație scrisă conform căreia activitățile de program vor fi realizate preponderent în anul bugetar curent.

Secretariatul își rezervă dreptul de a-i solicita semntarului cererii, după necessitate, documentație și informații suplimentare.

Dacă declarația o semnează persoana conform unei autorizații, este necesar să se prezinte autorizaţia corectă pentru semnarea acesteia.

Cu privire la repartizarea mijloacelor decide secretarul provincial , la propunerea Comisiei pentru desfășurarea concursului, care examinează cererile sosite.

Comisia nu va examina: cererile incomplete, cererile care nu au sosit în termenul prevăzut, cererile nepermise (cererile prezentate de către persoanele care nu sunt autorizate și a subiecților care nu sunt prevăzuți prin concurs), cererile care nu se referă la destinațiile prevăzute prin concurs, cererile care se referă la achiziţia de echipament sau la întreţinerea echipamentului care este în funcţia realizării proiectului, cererile beneficiarilor care în anul precedent nu și-au justificat mijloacele acordate prin rapoartele financiare și narative, cererile beneficiarilor care n-au remis în termenul prevăzut raportul narativ/financiar privind realizarea programelor/proiectelor din anul precedent, programele respectiv proiectele care nu pot preponderent să se realizeze în cursul anului bugetar curent, nu vor fi examinate.

Rezultatele concursului se publică pe pagina de internet a Secretariatului.

**Termenul de prezentare a cererilor la Concurs este 07.04.2023.**

Cererile cu documentaţia aferentă se trimit pe adresa:

Secretariatul Provincial pentru Educaţie, Reglementări, Administraţie

şi Minorităţile Naţionale - Comunităţile Naţionale

„**Concursul pentru finanțarea și cofinanțarea programelor şi proiectelor pentru ridicarea calităţii educaţiei elementare şi medii - promovarea şi îmbunătăţirea siguranţei elevilor în şcolile elementare şi medii de pe teritoriul P.A. Voivodina pentru anul 2023”**

Bulevar Mihajla Pupina 16

21000 Novi Sad

Formularul chestionarului se poate prelua începând **cu 22.03.2023** pe pagina web oficială a Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale: [**www.puma.vojvodina.gov.rs**](http://www.puma.vojvodina.gov.rs/)**.**

Informaţii referitoare la Concurs puteţi primi la numărul de telefon: 021/487 4502.

SECRETAR PROVINCIAL

Szakállas Zsolt